Държавен вестник, бр. 105, 2013 г., стр. 31

БРОЙ  105	
Д Ъ Р Ж А В Е Н  В Е С Т Н И К 	
СТР.  31  
УСТРОЙСТВЕН ПРАВИЛНИК
на Изпълнителна агенция „Автомобилна ад-
министрация“
Г л а в а  п ъ р в а
ОБЩИ ПОЛОЖЕНИЯ
Чл. 1. С правилника се определят дейност-
та, структурата, организацията на работа, 
функциите на административните звена и 
числеността на персонала на Изпълнителна 
агенция „Автомобилна администрация“, на-
ричана по-нататък „агенцията“.
Чл. 2. (1) Агенцията е юридическо лице на 
бюджетна издръжка към Министерството на 
транспорта, информационните технологии и 
съобщенията със седалище София и с регио-
нални дирекции във всички областни градове.
(2) Контролът върху дейността на агенцията 
се осъществява от министъра на транспорта, 
информационните технологии и съобщенията.
Чл. 3. (1) Агенцията има собствен знак, 
официален печат и печати за служебни цели.
(2) Изпълнителният директор на агенцията 
със заповед утвърждава броя и образците на 
официалния печат и печатите за служебни цели.
Чл. 4. Агенцията администрира приходи от:
1. таксите, определени в глава трета от 
Тарифа № 5 за таксите, които се събират в 
системата на Министерството на транспорта, 
информационните технологии и съобщенията, 
одобрена с Постановление  № 81 на Министер-
ския съвет от 2000 г. (обн., ДВ, бр. 41 от 2000 г.; 
попр., бр. 54 от 2000 г.; изм. и доп., бр. 97 от 
2000 г., бр. 18, 47, 62 и 104 от 2001 г., бр. 49, 
68 и 71 от 2002 г., бр. 17 от 2003 г., бр. 101 и 
105 от 2005 г., бр. 77 и 105 от 2006 г.,  бр. 38 
от 2007 г., бр. 64, 78 и 79 от 2008 г., бр. 100 
от 2009 г., бр. 64 от 2010 г., бр. 96 от 2011 г. и 
бр. 67 от 2012 г.);
2. глоби и имуществени санкции по Зако-
на за автомобилните превози и по Закона за 
движението по пътищата;
3. дарения и помощи; 
4. наеми от имущество;
5. други дейности и услуги, извършвани от 
агенцията.
Г л а в а  в т о р а
ИЗПЪЛНИТЕЛЕН ДИРЕКТОР
Раздел I
Общи положения
Чл. 5. Агенцията се ръководи и представлява 
от изпълнителен директор, който се назначава 
от министъра на транспорта, информацион-
ните технологии и съобщенията съгласувано 
с министър-председателя.
Чл. 6. (1) Изпълнителният директор е орган 
на изпълнителната власт.
(2) Изпълнителният директор отговаря за 
организацията и дейността на агенцията.
(3) При осъществяване на своите правомо-
щия изпълнителният директор се подпомага 
от заместник изпълнителен директор.
(4) Изпълнителният директор делегира със 
заповед правомощия на заместник изпълни-
телния директор и определя функциите му.
(5) При отсъствие на изпълнителния дирек-
тор, както и когато няма назначен изпълни-
телен директор, функциите му се изпълняват 
от заместник изпълнителния директор, а при 
отсъствие и на заместник изпълнителния 
директор – от главния секретар на агенцията.
(6) Трудовото правоотношение със замест-
ник изпълнителния директор се сключва, 
изменя и прекратява от изпълнителния дирек-
тор съгласувано с министъра на транспорта, 
информационните технологии и съобщенията.
Раздел II
Правомощия на изпълнителния директор
Чл. 7. Изпълнителният директор:
1. ръководи и организира дейността на 
агенцията;
2. организира изпълнението на норматив-
ните и административните актове, свързани 
с дейността на агенцията;
3. прави предложения до министъра на 
транспорта, информационните технологии и 
съобщенията за привеждане на националното 
законодателство от областите на дейност на 
агенцията в съответствие с правото на Ев-
ропейския съюз и с актовете на съответните 
международни организации;
4. прави предложения до министъра на 
транспорта, информационните технологии и 
съобщенията за изменения и допълнения в 
нормативните актове, уреждащи обществе-
ните отношения в областите на дейност на 
агенцията, с цел повишаване безопасността 
на движението по пътищата;
5. организира и ръководи контрола върху 
дейностите, за които в закон или в подзако-
нов нормативен акт са предвидени контролни 
правомощия на агенцията; 
6. издава, отказва издаването и отнема 
лицензи, разрешения, удостоверения за регис-
трация, както и други актове във връзка с ре-
гулаторните функции на агенцията, предвидени 
в закон или за които изрично е оправомощен;
7. одобрява и нотифицира определените 
технически служби на Република България 
пред Европейската комисия и ИКЕ на ООН; 
8. осигурява участието в работата на меж-
дународните организации в областта на авто-
мобилните превози, одобряването на превозни 
средства, придобиването на правоспособност 
за управление на моторно превозно средство, 
квалификацията на водачите, извършващи 
автомобилни превози на пътници и товари, 
периодичните прегледи за проверка на тех-
ническата изправност на пътните превозни 
средства, безопасността на движението по 
пътищата и контролната дейност, като: